Seletuskiri

Narva Linnavolikogu määruse “Avalikult kasutataval maa-alal kaubanduse  korraldamise nõuded ja kord” eelnõu juurde.
Kaubandustegevuse seaduse (KaubTS) § 17 lõike 4 alusel kehtestas Narva  Linnavolikogu 20.04.2006. a määruse nr 14 „Tänava- ja turukaubanduse ning kauba või teenuse  avalikul üritusel müügi kord“. Nimetatud sättest tulenevalt oli kohaliku omavalitsuse üksusel pädevus kehtestada tänava- või turukaubanduse kord. 

KaubTS on alates 01.05.2021  tunnistatud kehtetuks. Seoses sellega on kehtetu ka Narva  Linnavolikogu 20.04.2006. a määrus nr 14 „Tänava- ja turukaubanduse ning kauba või teenuse  avalikul üritusel müügi kord“.
Uus  määrus „Avalikult kasutataval maa-alal kaubanduse  korraldamise nõuded ja kord“ kehtestatakse   Kohaliku omavalitsuse korralduse seaduse § 22 lõike 1 punkti 367 alusel, millega antakse volikogu ainupädevusse avalikult kasutataval maa-alal kaubanduse korraldamise nõuete ja korra kehtestamine. 
Määruse  eelnõus sätestatakse nõuded Narva linna haldusterritooriumil avalikult kasutataval maa-alal tänava- ja turukaubandusele ning kauba või teenuse müügi korra avalikul üritusel ja nõuded müügikoha hooajalisele laiendusele.   
Tänava- ja turukaubanduse piirkonnad ja piirkonniti lubatud kaupade ja/või teenuste loetelud  kehtestab Narva Linnavalitsus korraldusega. 

